Младен Исаев
Високи, сини планини

chitanka.info

Високи, сини планини,

реки и златни равнини,

небе по-нежно от коприна —

това е моята родина!

Обичам те, земя голяма,

тъй, както си обичам мама,

тук мила ми е всяка птица

и всяка мъничка тревица.

Обичам българските думи,

що слушам по поля и друми,

обичам хубавите песни

и приказките ни чудесни.

Когато гледам планините

и слушам да шумят реките,

в шума на Рила и Пирина

аз чувам моята Родина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.